ઓસ્ટ્રેલિયન ઓપનર એરોન ફિંચ ટી20ના નિષ્ણાત તરીકે જાણીતો છે. આ વર્ષે તેને પંજાબની ટીમે 6.20 કરોડ રૂપિયા ભારેખમ રકમ આપીને ખરીદ્યો. શરૂઆતની થોડી મેચોમાં બહાર રહ્યાં બાદ ફિંચ ટીમ સાથે જોડાયો હતો પરંતુ તે અપેક્ષાનુસાર પ્રદર્શન કરી શક્યો નહોતો. ફિંચના નામે એક ખાસ રેકોર્ડ રહ્યો છે કે, તે અત્યાર સુધી દિલ્હી, રાજસ્થાન, પુણે, હૈદરાબાદ, મુંબઈ, ગુજરાત અને આ વર્ષે પંજાબની ટીમનો ભાગ બન્યો છે. આમ, તે 11 વર્ષમાં કુલ 7 ટીમો બદલી ચૂક્યો છે.